Dramatism uriaș la baraj: știm toate echipele calificate la EURO 2024! Programul României
Toate cele 24 de echipe care vor participa la EURO 2024 sunt cunoscute după meciurile de baraj care s-au disputat marți seară.
Georgia, Ucraina și Polonia s-au calificat la EURO 2024 după meciurile de baraj
Toate cele trei finale de baraj au fost pline de dramatism. Georgia a trecut la loviturile de departajare de Grecia (0-0, 4-2 d.l.d) și s-a calificat în premieră la un turneu final.
De asemenea, Ucraina, care va juca în grupa României la EURO 2024, a revenit de la 0-1 contra Islandei și s-a impus cu 2-1 după un gol decisiv marcat de Mudryk în minutul 84.
La loviturile de departajare a ajuns și meciul de la Cardiff dintre Țara Galilor și Polonia. După 0-0 la finalul celor 120 de minute, polonezii s-au impus cu 5-4 în urma loviturilor de la 11 metri. Singurul care a ratat a fost galezul Daniel James.
Grupele pentru EURO 2024
- Grupa A: Germania, Scoția, Ungaria, Elveția
- Grupa B: Spania, Croația, Italia, Albania
- Grupa C: Slovenia, Danemarca, Serbia, Anglia
- Grupa D: Polonia, Olanda, Austria, Franța
- Grupa E: Belgia, Slovacia, România, Ucraina
- Grupa F: Turcia, Georgia, Portugalia, Cehia
Meciul de deschidere de la EURO 2024 va fi Germania - Scoția. Partida se va disputa la Munchen, pe 14 iunie, de la ora 22:00.
Primele două clasate din fiecare grupă și cele mai bune patru ocupante ale locurilor 3 se califică în optimile de finală
Finala EURO 2024 se va juca pe Olympiastadion din Berlin, pe 14 iulie, de la ora 22:00.
Programul României în grupa E de la EURO 2024
- 17 iunie, ora 16:00: România - Ucraina (Munchen)
- 22 iunie, ora 22:00: Belgia - România (Koln)
- 26 iunie, ora 19:00: Slovacia - România (Frankfurt)
Meciurile de la EURO 2024 vor fi transmise ÎN DIRECT de PRO TV, Pro Arena și VOYO.
Urmăriți SPORT.RO și pe Google News